stanford-oval/wikipedia huggingface dataset:
Zakaria Labyad
Maajoukkueura

Labyad aloitti maajoukkueuransa Alankomaiden alle 17-vuotiaiden maajoukkueessa vuonna 2009. Kaksi vuotta myöhemmin Labyad siirtyi edustamaan vanhempiensa kotimaata Marokkoa ja pelasi vuoden 2011 aikana kymmenen maaottelua Marokon alle 23-vuotiaiden maajoukkueessa.
Labyad pelasi ensimmäisen maaottelunsa aikuisten tasolla 29. helmikuuta 2012 Marokon kohdatessa harjoitusottelussa Burkina Fason.
Aiheesta muualla

Worldfootball (englanniksi)
Ajax – Eredivisie
2 Rensch |
3 Gaaei |
4 Hato |
5 Wijndal |
6 Henderson |
8 Taylor |
9 Brobbey |
10 Akpom |
11 Godts |
12 Gorter |
13 Kaplan |
15 Baas |
16 Mannsverk |
19 Rijkhoff |
20 Traoré |
21 van den Boomen |
22 Pasveer |
23 Berghuis |
24 Rugani |
25 Weghorst |
27 van Axel Dongen |
28 Fitz-Jim |
29 Rasmussen |
30 Ávila |
33 Tahirović |
36 Janse |
37 Šutalo |
38 Hlynsson |
40 Ramaj |
Valmentaja Farioli
Marokon joukkue – Kesäolympialaiset 2012
1 Amsif |
2 Noussir |
3 Abarhoun |
4 El Kaoutari |
5 Bergdich |
6 Najah |
7 Labyad |
8 Fettouhi |
9 Amrabat |
10 Barrada |
11 Bidaoui |
12 El Kaddouri |
13 Feddal |
14 Kharja |
15 Frikeche |
16 Jebbour |
17 El Hassnaoui |
18 Bounou |
Valmentaja Verbeek
William Buckland

| William Buckland |
| --- | --- |
 William Buckland n. 1845.
Henkilötiedot
Syntynyt: 12. maaliskuuta 1784 Axminster, Ison-Britannian kuningaskunta
Kuollut: 15. elokuuta 1856 (72 vuotta) Lontoo Ison-Britannian ja Irlannin yhdistynyt kuningaskunta
Koulutus ja ura
Tutkinnot:  Corpus Christi College
Tutkimusalue:  paleontologia, geologia, teologia
Tunnetut työt:  Megalosaurus
William Buckland (12. maaliskuuta 1784 Axminster, Ison-Britannian kuningaskunta – 15. elokuuta 1856 Lontoo Ison-Britannian ja Irlannin yhdistynyt kuningaskunta) oli englantilainen geologi, paleontologi ja teologi.
Nuoruus ja opiskelu

William Buckland syntyi 1784 kirkkoherra Charles Bucklandin ja tämän vaimon Elizabethin ensimmäisenä lapsena. William sai alkuun isältään kotiopetusta, mutta vuonna 1797 hän meni tivertonilaiseen kouluun yliopisto-opintoja varten valmistautuakseen.
Buckland pääsi 1801 Oxfordin Corpus Christi Collegeen. Hänen pääaineensa olivat antiikintutkimus ja teologia. Hän valmistui 1808. Samana vuonna hänestä tuli Oxfordin yliopiston tutkija ja hän sai pappisvihkimyksensä. Hän oli opiskeluaikanaan kiinnostunut luonnontieteistä, ja hän keräsi laajan kivien ja fossiilien kokoelman.
Ura > Mineralogian ja geologian apulaisprofessorina

Buckland teki vuosina 1808–1812 useita geologisia tutkimusmatkoja Englannissa, Skotlannissa, Irlannissa ja Walesissa. John Kidd jätti vuonna 1813 paikkansa mineralogian apulaisprofessorina, ja Buckland valittiin hänen seuraajakseen. Buckland toi luentoihinsa, jotka olivat hyvin suosittuja, lisää geologiaa ja paleontologiaa. Buckland aloitti 1816 Euroopan-kiertueen, jonka aikana hän keräsi erilaisia näytteitä Ashmolean Museumia varten ja teki monia havaintoja.
Buckland sai 1818 geologian apulaisprofessorin tehtävät, vaikka hän pitikin edelleen myös mineralogian paikkansa. Hän nosti esille virkaanastujaispuheessaan esille uuden geologian linjan, jossa hän pyrki yhdistämään Raamatun todisteet luomisesta ja vedenpaisumuksesta. Buckland tutki erityisesti Kirkdalen luolasta löytyneitä fossiileita. Niiden pohjalta hän julkaisi 1823 teoksen, jossa hän väitti luolan luiden olevan todisteita vedenpaisumusta edeltävistä eläimistä.
Geological Society valitsi Bukclandin 1824 presidentikseen. Ensimmäisessä tapaamisessa Buckland julkaisi Stonesfieldissä jo muutamia vuosia aiemmin löydetyt luut, jotka hän nimesi kuuluvan Megalosaurus-nimiselle suurelle matelijalle. Tutkimusartikkeli julkaistiin vielä samana vuonna, ja se on ensimmäinen pitkä tutkimus dinosauruksesta.
Ura > Christ Churchin kaniikkina

Buckland jätti Oxfordin yliopiston 1825, mutta sai jo muutamaa kuukautta myöhemmin paikan Christ Churcin kaniikkina. Samana vuonna hän meni naimisiin Mary Morlandin kanssa. Morland oli itsekin luonnontieteilijä ja kuvittaja. He saivat liittonsa aikana yhdeksän lasta, joista viisi selviytyi aikuisuuteen saakka.
Buckland oli mukana luonnollisen teologian The Bridgewater Treatises -julkaisujen yhtenä tekijänä. Hänen osuutensa Geology and Mineralogy käsitteli samoja asioita, mistä hän oli jo kirjoittanut aiemmin.
Buckland matkusti 1838 Sveitsiin tapaamaan Louis Agassizia ja tutkimaan hioutuneita ja uurteisia kiviä sekä siirtolohkareita, jotka Agassizin mukaan olivat muinaisten jäätiköiden aikaansaamia. Buckland oli alkuun skeptinen Agassizin teoriaa kohtaan. Hän kuitenkin muutti näkemystään ja tajusi, että ennen ihmisen tuloa oli kulunut pitkä geologinen aika.
Ura > Viimeiset vuodet tuomiorovastina

Robert Peelin suosituksesta Buckland nimitettiin vuonna 1845 Westminsterin tuomiorovastiksi. Hän aloitti heti luostarin ja koulun korjaustyöt. Hän halusi tehdä koulusta myös nykyaikaisen laitoksen. Buckland vietti kesäkuukaudet ja myöhemmin myös eläkeaikansa Islipissä. Hän pyrki siellä edistämään kylän maanviljelystä ja koulutusmahdollisuutta sekä neuvoi yleisissä hygienia-asioissa.
Bukcland sairastui 1849 vuoden lopuilla, ja lääkärit luonnehtivat hänen tilaansa apatiaksi ja alakuloisuudeksi. Hänen terveytensä oli huono viimeisten seitsemän vuoden ajan, ja hän kuoli 14. elokuuta 1856.
Aiheesta muualla

Kuvia tai muita tiedostoja aiheesta William Buckland Wikimedia Commonsissa
Kari Laitinen (jääkiekkoilija)

| Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Mitalit> Maa:   Suomi.Miesten jääkiekko. Olympialaiset  | Maa:   Suomi> Miesten jääkiekko. |
| --- | --- | --- | --- |
|  Hopeaa | Calgary 1988 | jääkiekko |  |
Kari Juhani Laitinen (s. 9. huhtikuuta 1964 Helsingin maalaiskunta) on suomalainen entinen jääkiekkoilija. Pelipaikaltaan hän oli hyökkääjä. Kari oli tunnettu poikkeuksellisesta luistelunopeudestaan ja tarkasta rannelaukauksestaan.
Laitinen aloitti uransa SM-liigassa Jokereissa, jossa hän pelasi kaudet 1985–1987. Tämän jälkeen hän siirtyi HIFK:hon, jossa pelasi aina vuoteen 1993 saakka. Kauden 1993–1994 hän pelasi I-Divisioonassa Jokipojissa. Seuraavat kaksi kautta hän pelasi Ranskassa, jonka jälkeen pelasi vielä kaudet 1996–1998 Pelicansin paidassa I-Divisioonassa. Yhteensä hän teki uransa aikana SM-liigan runkosarjassa 309 ottelussa 143 maalia ja 76 syöttöä eli yhteensä 219 tehopistettä. Pudotuspeleissä tehot olivat 20 ottelussa kaksi maalia ja kolme syöttöä eli yhteensä viisi tehopistettä.
Maajoukkueurallaan Laitinen edusti Suomea vuoden 1988 talviolympialaisissa, jossa Suomi otti ensimmäisen jääkiekon arvokisamitalinsa voittamalla olympiahopeaa.
Aiheesta muualla

Kari Laitinen (jääkiekkoilija) The Internet Hockey Databasessa (englanniksi)
Kari Laitinen (jääkiekkoilija) Eurohockey.com. (englanniksi)
Suomen joukkue – Olympialaiset 1988
1 Lindfors |
2 Numminen |
3 Blomqvist |
4 Lumme |
6 Ruotanen |
7 Saarinen |
9 Eloranta |
10 Susi |
11 Suikkanen |
13 Torkki |
14 Helminen |
15 Järvi |
16 Virtanen |
17 Laine |
18 Tuomisto |
19 Myllys |
20 Ojanen |
21 Lehtonen |
24 Mikkolainen |
26 Keskinen |
27 Laitinen |
29 Ruotsalainen |
30 Tammi |
Valmentaja Pentti Matikainen
Kaikki taivaan linnut

| Kaik­ki tai­vaan lin­nut> Go Set a Watchman |
| --- | --- |

Alkuperäisteos
Kirjailija:  Harper Lee
Kieli:  englanti
Julkaistu:  2015
Sivumäärä:  288
Suomennos
Suomentaja:  Kristiina Drews
Kustantaja:  Gummerus
Julkaistu:  2015
ISBN:  978-951-24-0122-2
Löydä lisää kirjojaKirjallisuuden teemasivulta
Kaik­ki tai­vaan lin­nut (engl. Go Set a Watchman) on yhdysvaltalaisen Harper Leen 1950-luvulla kirjoittama romaani, joka julkaistiin 14. heinäkuuta 2015. Teoksen suomensi Kristiina Drews, ja suomennos ilmestyi Gummeruksen kustantamana elokuussa 2015. Kun englanninkielinen laitos julkaistiin, sitä myytiin ensimmäisen viikon aikana yli miljoona kappaletta.
Zoltán Almási

| Zoltán Almási |
| --- | --- |

Henkilötiedot
Koko nimi:  Zoltán Almási
Syntynyt: 29. elokuuta 1976 (ikä 48)
Kansalaisuus:   unkarilainen
Shakinpelaaja
Titteli:  suurmestari
Elo-luku:  2 708 (tammikuussa 2014) FIDE:n listan sijoitus 42.
Korkein Elo:  2 725 (toukokuussa 2010)
Zoltán Almási (s. 29. elokuuta 1976) on  unkarilainen shakin suurmestari. Hän on seitsenkertainen Unkarin mestari.
Aiheesta muualla

FIDE-kortti: Zoltán Almási (englanniksi)
Zoltán Almási ChessGames.com-sivustolla (englanniksi)
Yonen Buzz

Yonen Buzz on saksalaisen Christina Plakan piirtämä sarjakuva, joka kertoo aloittelevasta rock-yhtyeestä nimeltä Plastic Chew. Alun perin sen nimi oli Prussian Blue, mutta sitten Yhdysvalloissa perustettiin samanniminen tyttöbändi, eivätkä kustantajat halunneet, että ne sekoitettaisiin.
Henkilöt

Jun Imai on Plastic Chewn kitaristi-laulaja. Junin vanhemmat kuolivat kun hän oli pieni. Sarjan alkaessa näkee unta heistä jatkuvasti. Jun on myös ehkä ihastunut Sayuriin.
Sayuri Tsushima on Plastic Chewn toinen kitaristi-laulaja. Sayuri oli sarjan alkaessa huonoissa väleissä vanhempiensa kanssa, koska he yrittivät estää Sayurin musiikkiharrastuksen, että hän saisi korkeiampia numeroita koulussa. Ensimmäisen kirjan aikana he kuitenkin sopivat riitansa. Sayuri ei ole varma tunteistaan Junia kohtaan.
Keigo Miyake on Plastic Chewn rumpali. Keigo on juuri sellainen perus-teinipoika, joka ei voi vastustaa, jos kaunis tyttö tulee pyytään häntä sisälle taloon. Keigo katsoo paljon televisiota.
Atsushi Kato on Plastic Chewn basisti. Atsushi on ehkä kaikista Plastic Chewn jäsenistä eniten "rock". Atsushi on myös hyvä kokki, ja loukkaantuu, jos hänen keitoksiaan ei syödä.
Masanori Chino on Plastic Chewn entinen laulaja ja erittäin tärkeä ihminen Junille. Masanori on pelkkä sivuhenkilö, mutta on silti oleellinen osa Plastic Chewn historiaa. Junin mukaan Plastic Chew ei olisi niinkään pitkällä ilman Masanoria. Masanori on huomattavasti muita jäseniä vanhempi.
Juoni

Tarina alkaa siitä, kun yhtyeen laulaja Masanori on jättänyt Plastic Chewn, ja yhtye etsii uutta jäsentä. He löytävät 16-vuotiaan Sayurin, jonka ääni sopii täysin bändin toisen laulajan, Junin ääneen. Alkuun Jun hieman aristelee Sayurin takia (yksi syy oli se, että Sayuri asui Junin huoneessa), mutta pian he oppivat elämään yhdessä. Heidän välejään tuntuu kuitenkin hiertävän se, että he molemmat tuntuvat olevan ihastuneitä toisiinsa. Ensimmäisen kirjan aikana Jun ja Sayuri suutelevat, mutta yrittävät pimittää sen kanssaan asuvilta Keigolta ja Atsushilta. Plastic Chew kuitenkin yrittää kaikista vastoinkäymisistä saada huolimatta levytyssopimuksen. Kirjojen kaikkien lukujen nimet ovat joko Plastic Chewn tai kuuluisten yhtyeiden kappaleiden nimiä.
Zoltán Czibor

| 0 | 1 | 2 |
| --- | --- | --- |

Henkilötiedot
Koko nimi: Zoltán Czibor Suhai
Syntymäaika: 28. elokuuta 1929
Syntymäpaikka: Kaposvár, Unkari
Kuolinaika: 1. syyskuuta 1997
Kuolinpaikka: Győr, Unkari
Pelipaikka: Vasen laita
Pituus: 169 cm
Seurat
| Vuodet | Seura | O (M) |
| 1942-45   1945-48   1948-50   1950   1951-52   1953-56   1956   1958-61   1961-62   1962   1961   1962   1965 | Komárom AC   Komárom MÁV   Ferencváros TC   ÉDOSZ   Csepel SC   Honvéd   AS Roma   FC Barcelona   RCD Español   CE Europa   FC Basel   FK Austria Wien   FC Toronto City |  ? (?)   ? (?)   ? (?)   ? (?)   ? (?)   ? (?)   ? (?)   38 (17)   10 (2)   ? (?)   ? (?)   ? (?)   ? (?) |
Maajoukkue
| 1949-56 |  Unkari | 43 (17) |
 Seurajoukkueuran tilastot kattavat vain kansalliset sarjat.
| Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Mitalit> Maa:   Unkari.Miesten jalkapallo. Olympialaiset  | Maa:   Unkari> Miesten jalkapallo. |
| --- | --- | --- | --- |
|  Kultaa | Helsinki 1952 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 1954 |  |  |
Zoltán Czibor Suhai eli yleisesti Zoltán Czibor (28. elokuuta 1929 Kaposvár – 1. syyskuuta 1997 Győr) oli unkarilainen jalkapalloilija sekä olympiavoittaja. Czibor edusti Unkaria vuoden 1954 maailmanmestaruuskilpailuissa, kun Unkari sijoittui hopealle häviten loppuottelussa Saksalle. Czibor teki loppuottelussa myös maalin. Helsingin olympialaisissa hän oli voittamassa Unkarille olympiakultaa. Loppuottelussa Jugoslaviaa vastaan Czibor teki 2–0 maalin. Hän voitti myös Unkarin mestaruuden kolmesti (1949, 1954, 1955) sekä Espanjan mestaruuden kahdesti (1959, 1960).
Czibor lasketaan yhdeksi Unkarin Kultaisen joukkueen (unk. Aranycsapat) pelaajaksi.
Cziborille on pystytetty muistomerkki Komáromiin.
Aiheesta muualla

Kuvia tai muita tiedostoja aiheesta Zoltán Czibor Wikimedia Commonsissa
Unkarin joukkue – Kesäolympialaiset 1952
MV Grosics |
P Bozsik |
P Buzánszky |
P Dalnoki |
P Lantos |
P Zakariás |
KK Kovács |
KK Lóránt |
H Budai |
H Csordás |
H Czibor |
H Hidegkuti |
H Kocsis |
H Palotás |
H Puskás |
Valmentaja Sebes
Unkarin joukkue – Jalkapallon MM-kilpailut 1954
1 Grosics |
2 Buzánszky |
3 Lóránt |
4 Lantos |
5 Bozsik |
P Dalnoki |
6 Zakariás |
7 J.Tóth |
8 Kocsis |
9 Hidegkuti |
10 Puskás |
11 Czibor |
12 Kárpáti |
13 Várhidi |
14 Kovács |
15 Szojka |
16 Budai |
17 Machos |
18 Csordás |
19 Palotás |
20 M.Tóth |
21 Gellér |
22 Gulyás |
Valmentaja Sebes
Åsa-Nisse

Åsa-Nisse John Elfströmin esittämänä.
Åsa-Nisse on ruotsalaisen Stig Cederholmin luoma hahmo, joka esiintyi aluksi lyhyissä vitsikertomuksissa Tidsfördrif-viikkolehdessä, ensimmäisen kerran vuonna 1944. Myöhemmin Åsa-Nissestä tehtiin sarjakuvia ja parikymmentä elokuvaa, joissa pääosaa esitti John Elfström. Kansanomaisesta smoolantilaisesta kertoneet elokuvat olivat yleisömenestyksiä, vaikka elokuvakriitikot eivät pitäneet niistä.
Åsa-Nisse asuu Knohult-nimisessä kylässä, ja hänen paras ystävänsä on nimeltään Klabbarparn. Åsa-Nisse on naimisissa Eulalian kanssa.
Kuvia

Klabbarparn (Artur Rolén)
Åsa Nisse -sarjakuvalehden kansi vuodelta 1960.
Aiheesta muualla

Kuvia tai muita tiedostoja aiheesta Åsa-Nisse Wikimedia Commonsissa
Kansainvälinen yhteisö

Kansainvälinen yhteisö tarkoittaa valtioiden keskinäistä toimintaa. Nykyään se tapahtuu paljolti instituutioiden kautta, kuten sopimusten, Yhdistyneiden kansakuntien (YK), Kansainvälisen valuuttarahaston (IMF) ja Naton.
Kyseessä on poliittisessa keskustelussa ja tiedostusvälineissä käytettävä nimitys, jolla ei kuitenkaan ole vakiintunutta merkitystä. Se vastaa usein nimityksiä länsimaat tai kylmän sodan aikainen vapaa maailma. Joskus sillä voidaan tarkoittaa jotain kansainvälisiä järjestöjä (esimerkiksi YK:ta, jossa ovat mukana lähes kaikki maailman valtiot). Termiä käytetään usein retorisesti, kun halutaan esittää jonkin maan politiikan poikkeavan muiden maiden – niin sanotun kansainvälisen yhteisön – politiikasta.
YK:ssa joka valtiolla on yksi ääni. IMF:ssä äänet jaetaan maksujen mukaan. Jos Afrikan maille annettaisiin sama valta kansainvälisissä yhteisöissä kuin länsimaille, olisi politiikan professorin mukaankenen mukaan? vaikea enää saada tarpeeksi tukea seksuaalivähemmistöjen ja naisten oikeuksille.
Kaj Lilius

Kaj Rainer Lilius (27. tammikuuta 1933 Viipuri – 2. lokakuuta 2022 Espoo) oli suomalainen tekniikan tutkija ja professori. Hän oli Teknillisen korkeakoulun metallurgian apulaisprofessori 1974–1981 ja metallurgian ynnä materiaalien valmistustekniikan professori 1981–1998. Hänen tutkimusalaansa olivat kaasutus (vars. jyrsinturpeen) ja lyijyn sulatuksen termodynamiikka.
Aiheesta muualla

Kaj Liliuksen muistokirjoitus Helsingin Sanomissa
Kari Lahtinen

| Kari Lahtinen |
| --- | --- |
 Provinssirock 2013
Henkilötiedot
Syntynyt: 25. marraskuuta 1969 (ikä 54)
Ammatti:  muusikko
Muusikko
Taiteilijanimi:  Lacu
Aktiivisena:  1986-
Tyylilajit:  suomirock
Soittimet:  rummut
Yhtyeet:  Nuket Colme Cowboyta Popeda Dave Lindholm & Canpaza Gypsys Technical Justice Kakkapartio Fireball Siunattu hulluus Hanoi Rocks Michael Monroe Band Back to the Rainbow Rockin' Cocks
Levy-yhtiöt:  Poko Rekords
  [ Muokkaa Wikidatassa ] [ ohje ]  
Kari "Lacu" Lauri Kalevi Lahtinen (s. 25. marraskuuta 1969) on suomalainen rumpali, joka soittaa nykyisin Popedassa.
Ennen Popedaa Lahtinen on soittanut muun muassa Hanoi Rocksissa, Dave Lindholmin Canpaza Gypsys -kokoonpanossa, Nuket-yhtyeessä ja Colme Cowboyta -yhtyeen "Kuuden tähden hotellissa", jonka vierailevat solistit olivat keikoillakin Pelle Miljoonasta Pate Mustajärveen. Hänellä on harrastuksena tamperelainen pikkubändi Siunattu hulluus. Lacu on soittanut myös Graham Bonnetin kanssa. Turnus-bändin nokkamiehenä tunnettu Juha "turnus" Kinnunen on Lacun henkilökohtainen manageri.
Lahtinen soitti viimeisen keikkansa Hanoi Rocksissa 7.3.2008 Englannissa ja ensimmäisen keikkansa Popedassa 11.3.2008 Levi Areenalla. Lahtinen sai keväällä 2009 kaksospojat vaimonsa Rachaelin kanssa. Lahtisella myös oma bändi Transworld Identity T-I.D, jossa laulaa hänen puolisonsa Racheal, taiteilijanimeltään Mila Bosa. Bändi on perustettu vuonna 2017 Tampereella. Bändin manageri on Turnus-bändin laulaja Juha Kinnunen.
Keväällä 2022 ruotsalainen rockyhtye Crashdïet tiedotti rumpalinsa Eric Youngin siirtyvän taka-alalle määrittelemättömäksi ajaksi henkilökohtaisista syistä. Youngin tilalle rockpumppu palkkasi Lahtisen, joka esiintyi heti yhtyeen ”Powerline”-musiikkivideolla. Crashdiet aloitti yhdessä Lahtisen kanssa Euroopan kiertueen 4. toukokuuta 2022 Ruotsin Tukholmassa.
Aiheesta muualla

https://www.ksml.fi/paikalliset/2907845
Popeda
| --- | --- |
Studioalbumit:  Popeda · Raswaa koneeseen! · Hullut koirat · Mustat enkelit · Kaasua... · Harasoo · Pohjantähden alla · Ei oo valoo · Hallelujaa · Kans'an Popeda · Svoboda · H.Ö.N.Ö. · Live at the BBC · 500 cc · Vieraissa · Just! · Häkää! · Täydelliset miehet · Voitto· Haista Popeda!
Livealbumit:  Raakaa voimaa · Huilut suorina · Pitkä kuuma kesä 2010 – Live
Kokoelmat:  15 GT Golden Turpo · Poko-klassikko · Peetlehemin pesäveikot (nopein saa) · Hittejä, kersantti Karoliina! · Pelkkää juhlaa! · 30-vuotinen sota 1977–2007 · Museorekisterissä
Singlet:  ”Hei mies / Mönkiäislaulu” · ”Erkki ja Leena / Sammakkalaulu” · ”Suuret setelit / Lauri Lutavuori” · ”Huummetta / Kouluun” · ”Mörrimöykky / Bebobbahobbin” · ”Minä elän / Silimiklasikyy (live)” · ”Minä elän / Silimiklasikyy (live) / Luvattu maa (live)” · ”Kalteriblues / Onnellinen mies” · ”Yö / Maailma palaa” · ”Delilah / Yks kysta kimma” · ”Kaasua, komisaario Peppone / Viimeinen mohikaani” · ”Kaasua, komisaario Peppone” · ”Matkalla Alabamaan / Nyrkki-Kyllikki” · ”Matkalla Alabamaan (remix) / Sielun Veljet: Aina nälkä” · ”Sukset (vaikeata tämä hiihtäminen) / Raz, Dva, Tri” · ”Palle and the Boys / Hjulapata” · ”Palle and the Boys / Hjulapata / Sukset (vaikeata tämä hiihtäminen) (4x10 km:n viestihiihtomixaus)” · ”Kuuma kesä / Tuomas parka” · ”Tää on se yö / Mikä vika mussa on” · ”Eläinten vallankumous / Omia ollaan” · ”Kellot lyö / Potkurilakkirock” · ”Maailmankaikkeuden suvijenkka / Ranttalitytön tärinät” · ”Bandiittipolkka / Luumäkirock” · EppuPopedaNormaali: ”20 vuotta sikana / Hyvä kankkunen” · Raaka-Arska & Räp-Popeda: ”Muumi Muumi / Hei mies -räp” · ”Optinen O / Valkoisessa huoneessa” · ”Sä lähdit taas / Kovan pojan blues” · ”Sä lähdit taas / 4711” · ”Paulin taikakaulin / Heavy lutaa” · ”Lilli Kupponen / Nysse tulee / Kuuma kokardi” · ”Enkeliblues / Nysse tulee” · ”Punaista ja makeaa / Kotiin” · ”Kirje / Irmeli” · ”Kersantti Karoliina / Mää ja Tapparan mies” · ”Kersantti Karoliina / Mää ja Tapparan mies” · ”Repe ja Lissu / Sen kunniaksi” · ”Hjulapata / Omia ollaan / Kovan pojan blues” · ”Siankorvaa ja raanavettä” · ”Oodi makkaralle” · ”Siankorvaa ja raanavettä” · ”Tahdotko mut tosiaan / Pelkosenniemen poika” · ”Mustameri ja mies / Mannaa mammonaa” · ”Paperitähdet / Mayday Mayday” · ”Mustaa / No niin tottakai” · ”Beibin kanssa Irlantiin / Entisestä pois” · ”Tohtori Mustajärvi” · Hilipatipippaa / Onko vielä aikaa” · ”Kakskytä centtiä / Pakko saada BMW” · ”Ei lasten käsiin” · ”Ikurin mimmi” · ”Katsastuslaulu (Popeda) / Tango Pelargonia (Trio Mukavat)” · ”Reino” · ”Kuutamohullu” · ”Onhan päivä vielä huomennakin” · ”Elän itselleni” · ”Hääkellot soi” · ”Bermudan kolmio” · ”Onko saunan takana tilaa?” · ”Lihaa ja perunaa” · ”Sha-la-la / Ikävä keikalle” (feat. Klamydia)
Muuta:  Luettelo Popedan kappaleista · Luettelo Pate Mustajärven kappaleista
Kansainvälinen yksikkö

Kansainvälinen yksikkö, ky, IU tai UI (engl. international unit ja ransk. unité internationale), on biologisten ja farmakologisten aineiden tehon määrityksessä käytettävä mittayksikkö.
1 IU:ta vastaavat grammamäärät muutamalle aineelle:
1 IU insuliinia: vastaa biologisesti noin 45,5 µg puhdasta kiteistä insuliinia (tarkasti: 1/22 mg)
1 IU A-vitamiinia: vastaa biologisesti 0,3 µg retinolia tai 0,6 µg betakaroteenia
1 IU C-vitamiinia: 50 µg askorbiinihappoa
1 IU D-vitamiinia: vastaa biologisesti 0,025 µg kolekalsiferolia/ergokalsiferolia
1 IU E-vitamiinia: vastaa biologisesti noin 0,667 mg d-alpha-tokoferolia (tarkasti 2/3 mg), tai 1 mg dl-alpha-tokoferoliasetaattia
IU-lyhennettä ei tule sotkea entsyymiyksikköön, joka myös tunnetaan ”Kansainvälisenä entsyymiaktiviisuusyksikkönä” (englanniksi ”International unit of enzyme activity”) ja jonka lyhenne on U.
Women’s Tennis Association

WTA:n logo
Women's Tennis Association eli WTA on naisten tennisammattilaisten kattojärjestö, joka järjestää vuosittain WTA-kiertueen, joka on korkein naistenniksen kilpailutaso. Miesten vastaava järjestö on ATP.
Historia > Alkukipinä

Naisten ammattilaistennis sai alkunsa syyskuussa 1970 yhdeksän huippupelaajan tehdessä sopimuksen kustantaja Gladys Heldmanin kanssa kilpaillakseen uudella ammattilaiskiertueella. Tämä yhdeksän pelaajan joukko, nk. "The Original Nine" koostui seuraavista pelaajista: Billie Jean King, Rosie Casals, Nancy Richey, Kerry Melville, Peaches Bartkowicz, Kristy Pigeon, Judy Dalton, Valerie Ziegenfuss ja Julie Heldman. Houstonissa 23. syyskuuta 1970 käyty 7 500 dollarin Virginia Slims -turnaus oli ensimmäinen naisten ammattilaisturnaus.
Historia > Ensimmäiset kaudet

1971 Virginia Slims Circuit (Virginia Slims on Philip Morrisin tupakkamerkki) koostui 19 turnauksesta. Palkintorahaa oli tarjolla 309 100 dollaria. Billie Jean Kingistä tuli ensimmäinen yli 100 000 dollaria kaudessa ansainnut naispelaaja. Viikkoa ennen vuoden 1973 Wimbledonia Lontoon Gloucester-Hotellissa pidetyn kokouksen päätteeksi Billie Jean King perusti Women's Tennis Associationin, joka yhdisti saman nimen alle kaiken ammattilaisnaistenniksen. Samana vuonna US Open ensimmäistä kertaa tarjosi naisten sarjassa miesten sarjaa vastaavan palkintosumman. Seuraavana vuonna WTA solmi ensimmäisen televisiointisopimuksen, kumppaniksi tuli CBS.
Historia > 1970-luvun loppu

1975 Virginia Slims Circuit muutettiin maaliskuun loppuun kestäväksi 11-viikkoiseksi kiertueeksi. 1976 kiertueen huhti-marraskuun turnauksien sponsoriksi tuli Colgate. Samana vuonna Chris Evertistä tuli historian ensimmäinen yli miljoona dollaria urheilemalla ansainnut naisurheilija. 1979 Virginia Slimsin tilalle tullut Avon tarjosi kauden päätösturnauksen voitosta ennätykselliset 100 000 dollaria.
Historia > 1980-luku

1980-luvun alussa 7,2 miljoonaa dollaria palkintorahoja vuodessa jakavalla 47 turnauksen kiertueella pelasi ammatikseen jo 250 pelaajaa. Kahden vuoden päästä Martina Navrátilovásta tuli ensimmäinen yli miljoona dollaria kaudessa ansainnut naispelaaja.
1983 Virginia Slims palasi sponsoriksi - kiertueen yhteispalkintosumma oli tuolloin yli 10 miljoonaa dollaria. Seuraavana vuonna Navrátilová sai ITF:ltä miljoonan dollarin bonuksen hänen voitettuaan Roland Garrosissa ja nousten täten hallitsevaksi mestariksi kaikissa neljässä Grand Slamissä (Steffi Graf toisti tempun myöhemmin vuosina 1988 ja 1993–1994). Navrátilová ohitti kausiansioissa miesten ykkösen John McEnroen. Australian avoimet seurasivat US Openin esimerkkiä ja nostivat naisten palkintopotin miesten sarjan tasolle.